
Ръководството на ОУ „Кочо Честеменски“ с удоволствие Ви информира, че през учебната 2022/2023 г. училището ни ще работи по Национална програма „Осигуряване на съвременна, сигурна и достъпна образователна среда“. 
Проектното предложение е одобрено в модул 4 „ Библиотеките като образователна среда“ и ще се реализира през учебната 2022/2023 г. В ОУ „Кочо Честеменски“ се стремим да стимулираме учениците да  отварят ума си за нови емоционални, словесни и нравствени кръгозори. Считаме, че четенето е едно от средствата, които ще го направят. Проектните дейности включват: 
· създаване на неформална уютна читателска среда в нестандартен кът за четене на открито на територията на училището.
· Организиране на инициативи, които да насърчат мисленето, творчеството и въображението като част от учебния процес: известни личности ще подпомогнат създаването на интереса и любовта към книгата: ще се провеждат представяне на автори и книги пред читателски кръг, ще се чете и конферира прочетеното, ще се рисуват илюстрации или комикси към даденото четиво, ще се представят детски приказки. 
· съвместни инициативи с Народна библиотека „Иван Вазов“и Народно читалище „Антим Първи – 1937 година“.  
